

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Pénzügyi Bizottság 2022. április 26-i rendes ülésére**

**Telki 1458 hrsz-ú önkormányzati tulajdonú ingatlan értékesítésre történő pályázat kiírása**

**A napirendet tárgyaló ülés dátuma**: **2022.04.26.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény és a képviselő-testület vagyonával történő gazdálkodás szabályairól szóló 24/2011. (11.01.) Ör. számú rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A képviselő-testület a vagyonával történő gazdálkodás szabályait a 24/2011. (11.01.) Ör. számú rendeletében foglalta össze. A rendelet függeléke tartalmazza az önkormányzati vagyon tárgyait, közöttük a forgalomképes vagyoni kört.

A forgalomképes önkormányzati tulajdonú ingatlanok közül az értékesítésre kijelölt ingatlanokat az önkormányzat határozza meg, melyet évente felülvizsgál.

A képviselő-testület korábban úgy foglalt állást, hogy az értékesítésre történő kijelöléssel egyidejűleg meghatározza azt a célt, hogy az ingatlanok értékesítéséből befolyó bevételeket milyen költségvetési célra kívánja fordítani.

A testület 2021. júniusában döntött arról, hogy az önkormányzat tulajdonában lévő Telki 1458 hrsz-ú ingatlant kijelöli értékesítésre. A két alkalommal is meghirdetett pályázat keretében érvényes ajánlat hiányában a pályázatok sikertelenül zárultak.

Mivel a képviselő-testület újabb pályázat kiírásáról nem döntött, így ahhoz, hogy újabb pályázat kerüljön kiírásra szükséges a képviselő-testület döntése.

Telki, 2022. április 20.

 Deltai Károly

polgármester

**Határozati javaslat**

**Telki Község Önkormányzat**

**Képviselő-testületének**

**…/2022.(IV…….) önkormányzati határozata**

**Telki 1458 hrsz-ú önkormányzati tulajdonú ingatlan értékesítésre történő pályázat kiírása**

Telki község Önkormányzat képviselő-testülete úgy határozott, hogy a Telki 1458 hrsz-ú önkormányzati tulajdonú forgalomképes ingatlan értékesítésére pályázatot hirdet.

|  |  |  |  |
| --- | --- | --- | --- |
| **Ingatlan címe** **(Hrsz):** | **Területe (m2)** |  **Eladási ára** **(Nettó Ft)** | **Eladási ár** **(bruttó)** |
| 1458 | 7568 |  |  |

2.Az értékesítés során az alábbi elveket kell követni:

* az ingatlan értékesítésénél a széleskörű nyilvánosságot kell biztosítani.
* az ingatlan értékesítésével kapcsolatban felmerülő valamennyi költség a vevőket terheli.

3. Az ingatlanértékesítésből befolyó bevételt ……………………………. célra kívánja fordítani.

**Felelős:** Polgármester

 Jegyző

**Határidő:** azonnal